Diari Oficial de la Generalitat Valenciana


Sumari del DOGV 7732, del 02-03-2016 (2016/1431)

RESOLUCIÓ de 29 de febrer de 2016, del director general de Relacions amb les Corts, de la Presidència de la Generalitat, per la qual es disposa la publicació de l'acord de pròrroga del conveni subscrit el 22 de març de 2013 entre el Ministeri d'Hisenda i Administracions Públiques i la Generalitat sobre atribució de competències de recursos contractuals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1431


Data del document
:   29-02-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de febrer de 2016, del director general de Relacions amb les Corts, de la Presidència de la Generalitat, per la qual es disposa la publicació de l'acord de pròrroga del conveni subscrit el 22 de març de 2013 entre el Ministeri d'Hisenda i Administracions Públiques i la Generalitat sobre atribució de competències de recursos contractuals. [2016/1431]  
El Ministeri d'Hisenda i Administracions Públiques i la Generalitat, a través de la Conselleria d'Hisenda i Model Econòmic, han subscrit, prèvia tramitació reglamentària, el dia 25 de febrer de 2016, l'acord de pròrroga sobre atribució de competències de recursos contractuals.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i en la clàusula setena del conveni procedix la publicació en el Diari Oficial de la Comunitat Valenciana de l'esmentat acord de pròrroga, que ha quedat inscrit en el Registre de Convenis de la Generalitat amb el número 169/2016 i que figura com a annex d'esta resolució.  
  
  
València, 29 de febrer de 2016.- El director general de Relacions amb les Corts: Antonio Torres Salvador.  
  
  
Acord de pròrroga del Conveni de col·laboració entre el Ministeri d'Hisenda i Administracions Públiques i la Generalitat Valenciana sobre atribució de competència de recursos contractuals  
  
En Madrid i València, 25 de febrer de 2016  
  
Reunits  
I. D'una part, Pilar Platero Sanz, sotssecretària d'Hisenda i Administracions Públiques, nomenada per Reial Decret 1853/2011 (BOE 24 de desembre), amb competència per a subscriure convenis en virtut de la delegació efectuada per l'article 6 de l'Orde HAP/1335/2012, de 14 de juny, de delegació de competències.  
II. I d'una altra, el conseller d'Hisenda i Model Econòmic, Vicent Soler i Marco, nomenat per Decret 8/2015, de 29 de juny, del president de la Generalitat (DOCV 7560, 30.06.2015), especialment facultat per a este acte per acord del Consell en sessió de data 12 de febrer de 2016.  
  
III. Reconeixent-se la capacitat legal i competència necessàries per a formalitzar convenis,  
  
Exposen  
I. Que el 22 de març de 2013 es va subscriure Conveni de col·laboració entre el Ministeri d'Hisenda i Administracions Públiques i la Generalitat sobre atribució de competència de recursos contractuals, que, en compliment del que establix l'apartat 2 de l'article 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, va ser publicat mitjançant Resolució de 10 d'abril de 2013, de la Subsecretaria del Ministeri d'Hisenda i Administracions Públiques, en el Boletín Oficial del Estado de data de 17 d'abril.  
II. Que, d'acord amb el primer apartat de la seua clàusula octava, el conveni produiria efectes des del moment de la seua publicació en el Boletín Oficial del Estado, i tindria una duració de tres anys, açò és, fins al 17 d'abril de 2016.  
III. Que, d'acord amb el tercer apartat de la seua clàusula octava, abans de la finalització del termini de vigència del conveni, podrà prorrogar-se expressament per les parts per un nou termini igual al de tres anys inicialment previst.  
Per tot això, ambdós parts acorden la pròrroga del conveni de col·laboració entre el Ministeri d'Hisenda i Administracions Públiques i de la Generalitat sobre atribució de competència de recursos contractuals per al període comprés entre el dia 18 d'abril de 2016 fins al 17 d'abril de 2019.  
I, en prova de conformitat, ambdós parts subscriuen el present document, per duplicat, en el lloc i la data indicats en l'encapçalament.  
  
  
Comunitat Autònoma Valenciana,  
El conseller d'Hisenda i Model Econòmic: Vicent Soler i Marco.  
  
Ministeri d'Hisenda i Administracions Públiques,  
La sotssecretària: Pilar Platero Sanz.